ZMLUVA O POSKYTOVANÍ SLUŽIEB
uzatvorená podľa § 269 ods.2 Obchodného zákonníka č. 513/91 Zb.v znení zmien a doplnkov
1.      Zmluvné strany

1.1.
Objednávateľ:    

      Mesto Humenné
Sídlo:                                    

Kukorelliho 34, 066 28 Humenné                 
Zastúpený:                    

PhDr. Ing. Miloš Meričko, primátor mesta                                        
IČO :                              

00323021                         
DIČ :                              

2021232598 
Bankové spojenie:                     Prima banka Slovensko, a. s.

IBAN :                

SK75 5600 0000 0042 1099 3002 
 1.2.    Poskytovateľ:                          

............................
Sídlo:

............................
Zastúpený :

............................
IČO:

............................
DIČ:

............................
Bankové spojenie:
............................
IBAN:
............................
Podnikateľské oprávnenie: 
............................
2.
Predmet  zmluvy

2.1.
Predmetom tejto zmluvy sú upratovacie a čistiace služby v spoločných priestoroch Internát, ul. 26 novembra 1509/1, bytová časť 5 - 8 poschodie v správe mesta Humenné. 
2.2.
Špecifikácia upratovacích a čistiacich služieb je uvedená v prílohe č.1:
3.
Doba realizácie, čas plnenia
3.1.
Zmluva sa uzatvára na dobu určitú do 31.12.2026.  
3.2.
Upratovacie a čistiace služby budú vykonávané v pracovných dňoch.
4.
Cena za poskytnuté služby
4.1.
Ceny za realizáciu predmetu zmluvy boli dohodnuté ako ceny úplné a záväzné, stanovené v súlade so zákonom NR SR č.18/1996 Z. z. o cenách. Ceny sú uvedené v prílohe č.1 tejto zmluvy.
4.2.
V cene sú zahrnuté všetky náklady spojené s riadnym plnením predmetu zmluvy t.j. personálne obsadenie, technické vybavenie a pracovné pomôcky, pracovné náradie, čistiaci materiál, osobné ochranné pracovné pomôcky, dopravné náklady  a pod.
5.
Platobné podmienky
5.1.
Cenu podľa čl. 4.1. zmluvy za vykonané služby v danom mesiaci zaplatí objednávateľ poskytovateľovi na základe mesačných faktúr poskytovateľa, ktoré doručí objednávateľovi pravidelne (t.j. mesačne) do 10 pracovných dní po uplynutí mesiaca, za ktorý boli vykonané čistiace a upratovacie služby.
5.2.
Lehota splatnosti faktúr je 30 dní odo dňa doručenia faktúry objednávateľovi.
5.3.
Za nedodržanie dohodnutého termínu splatnosti faktúry môže poskytovateľ účtovať zmluvnú pokutu vo výške 0,05 % z dlžnej sumy objednávateľovi za každý začatý deň omeškania.
5.4.   Za deň splnenia záväzku sa považuje deň odpísania dlžnej sumy z účtu objednávateľa v prospech účtu poskytovateľa.
6.
Záruka a zodpovednosť za vady
6.1.
Poskytovateľ zodpovedá za odborné a kvalitné poskytnutie upratovacích služieb.

6.2.
Objednávateľ je povinný písomne oznámiť poskytovateľovi zistené vady a nedostatky dohodnutého predmetu zmluvy bez zbytočného odkladu po tom, čo ich zistil, najneskôr do 24 hod. od ich zistenia.

6.3.
Poskytovateľ je povinný do 24 hod. po uplatnení reklamácie predložiť objednávateľovi písomné stanovisko k reklamácii s návrhom na jej odstránenie a oprávnené vady a nedostatky bezodkladne odstrániť. 

6.4.
Poskytovateľ  sa zaväzuje pri plnení predmetu zmluvy riadne hospodáriť a disponovať s hmotným hnuteľným majetkom objednávateľa a tento majetok v rámci svojich možností chrániť pred poškodením, stratou, zničením alebo znehodnotením, resp. zneužitím.

7.
Spolupôsobenie objednávateľa a poskytovateľa
7.1.
Objednávateľ sa zaväzuje poskytovateľovi sprístupniť všetky upratované priestory v dohodnutom čase.
7.2.
Poskytovateľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia pri práci, protipožiarne opatrenia a predpisy ochrany životného prostredia. Poskytovateľ sa zaväzuje vyžadovať od svojich zamestnancov vykonávajúcich upratovacie služby odovzdanie všetkých vecí nájdených v spoločných priestoroch bezodkladne objednávateľovi alebo na objednávateľom určené miesto. Poskytovateľ sa zaväzuje bezodkladne oznámiť objednávateľovi zistené závady, nedostatky a poškodenia majetku objednávateľa.
7.3. 
Poskytovateľ sa zaväzuje, že práceneschopnosť a čerpanie dovoleniek zamestnancov poskytovateľa nebude mať negatívny vplyv na kvalitu poskytovaných služieb.
7.4. 
Spotrebu el. energie súvisiacu s plnením predmetu zmluvy hradí objednávateľ, poskytovateľ si zabezpečí dovoz vody.

7.5.
V objekte nie je vhodná miestnosť na uskladnenie pracovného náradia, strojov a čistiacich prostriedkov.

7.6.
Poskytovateľ a objednávateľ sa zaväzujú, že budú všetky informácie zistené pri plnení tejto zmluvy považovať za dôverné a nezverejňovať ich vo vzťahu k tretím osobám.

8.
Ostatné ustanovenia
8.1.
Meniť, dopĺňať alebo zrušiť túto zmluvu je možné len formou písomného dodatku, ktorý bude platný, ak bude podpísaný obidvoma zmluvnými stranami.
8.2.
Zmluvné strany dohodli, že ktorákoľvek zo zmluvných strán je oprávnená vypovedať zmluvu písomne aj bez udania dôvodu. Výpovedná lehota je 3-mesačná a začína plynúť od prvého dňa mesiaca nasledujúceho po doručení písomnej výpovede druhej zmluvnej strane. 
8.3.    
Poskytovateľ vyslovuje súhlas so spracovaním osobných údajov potrebných na realizáciu tejto zmluvy v zmysle nariadenia GDPR vo veci ochrany osobných údajov. 
8.4.
V sporných prípadoch sa vzťahy neupravené touto zmluvou riadia ustanoveniami Obchodného zákonníka. 
8.5.
Táto zmluva je povinne zverejňovaná podľa § 5a zákona č. 211/2000 Z. z. o slobodnom prístupe k                 informáciám a o zmene a doplnení. 
8.6.  Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Je vyhotovená v troch rovnopisoch, z ktorých objednávateľ obdrží dva rovnopisy a poskytovateľ obdrží  jeden  rovnopis.
8.7.   Zmluvné strany vyhlasujú, že so zmluvou boli riadne oboznámení a že zmluva nebola uzatvorená  v tiesni ani za inak jednostranne nevýhodných podmienok.
8.8.   Neoddeliteľnou súčasťou tejto zmluvy je príloha č.1 ceny za upratovacie služby.
Objednávateľ                                                                                  Poskytovateľ 
v Humennom, dňa                                                                         v ............................, dňa ...................




PhDr. Ing. Miloš Meričko



...................................
          

Primátor mesta Humenné

                            ...................................
Prílohy:

